તાજેતરમાં વડગામ.કોમ દ્વારા વડગામ તાલુકાનું www.vadgam.com વોટ્સએપ ગ્રુપની શરૂઆત કરવામાં આવી છે જેમા તાલુકાના ગામમાં અને ગામ બહાર વસતા વડગામવાસીઓ એકબીજાના પરિચયમાં આવી પોતાની સમયની અનુકુળતાએ વડગામ તાલુકાની વિવિધ સમસ્યાઓ અને તેના ઉકેલો, વડગામ તાલુકાના મહત્વના સમાચારો, વિકાસલકક્ષી સૂચનોની ચર્ચાઓ કરી સામાજિક કાર્યો પણ કરી રહ્યા છે. જે અંતર્ગત તાજેતરમાં આ ગ્રુપના સદસ્ય દ્વારા વડગામ બાળ આંગણવાડીના કુપોષિત બાળકોને એક અઠવાડિયા સુધી અમુલ પ્રો વિટામીન દૂધ આપવામાં આવ્યું હતું ઉપરાંત તા.૦૮.૦૨.૨૦૧૫ ને રવિવારના રોજ વડગામ સરકારી લાઈબ્રેરી ખાતે આ ગ્રુપના માધ્યમથી વૃક્ષારોપણનો કાર્યક્રમ યોજાઈ ગયો. ફેસ તો ફેસ વ્યસનમુક્તિ અભિયાન આ ગ્રુપના માધ્યમથી ચાલી રહ્યું છે. પાલનપુર ડાયરી અને ડિસા ડાયરી મોબાઈલ એપ્સ ની જેમ વડગામ ડાયરી એપ્સ નું કામ આ ગ્રુપના માધ્યમથી આ એપ્સના ડેવલોપર શ્રી વિપુલભાઈ એન ચૌધરી દ્વારા હાથ ધરાયું છે.